CELEX: C2005/229/41
Language: el
Date: 2005-09-17 00:00:00
Title: Διάταξη του Πρωτοδικείου, της 8ης Ιουνίου 2005, στην υπόθεση T-297/03, Tomasetto Achille Sas di Tomasetto Andrea & C. κατά Επιτροπής των Ευρωπαϊκών Κοινοτήτων (Προσφυγή ακυρώσεως — Πρόσβαση σε έγγραφα — Κανονισμός (ΕΚ)1049/2001 — Άρνηση επιδείξεως εγγράφου προερχομένου από κράτος μέλος χωρίς την προηγούμενη έγκριση του κράτους αυτού)

17.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 229/19
            
         
      ΔΙΆΤΑΞΗ ΤΟΥ ΠΡΩΤΟΔΙΚΕΊΟΥ
   
   της 8ης Ιουνίου 2005
   στην υπόθεση T-297/03, Tomasetto Achille Sas di Tomasetto Andrea & C. κατά Επιτροπής των Ευρωπαϊκών Κοινοτήτων (1)
   
   (Προσφυγή ακυρώσεως - Πρόσβαση σε έγγραφα - Κανονισμός (ΕΚ)1049/2001 - Άρνηση επιδείξεως εγγράφου προερχομένου από κράτος μέλος χωρίς την προηγούμενη έγκριση του κράτους αυτού)
   (2005/C 229/41)
   Γλώσσα διαδικασίας: η ιταλική
   Στην υπόθεση T-297/03, Tomasetto Achille Sas di Tomasetto Andrea & C., με έδρα το Castegnero (Ιταλία), εκπροσωπούμενη από τον δικηγόρο M. Calabrese, κατά Επιτροπής των Ευρωπαϊκών Κοινοτήτων (εκπρόσωποι: V. Di Bucci και P. Aalto, επικουρούμενοι από τον δικηγόρο A. Abate, με τόπο επιδόσεων στο Λουξεμβούργο), με αντικείμενο αίτημα ακυρώσεως της αποφάσεως της Επιτροπής με την οποία αυτή αρνήθηκε την πρόσβαση σε ορισμένα έγγραφα αφορώντα σύστημα κρατικών ενισχύσεων που κηρύχθηκε σύμφωνα με την κοινή αγορά με την απόφαση της Επιτροπής της 12ης Ιουλίου 2000 [SG (2000) D/105754 — Ενίσχυση αριθ. 715/99], το Πρωτοδικείο των Ευρωπαϊκών Κοινοτήτων (πέμπτο τμήμα), συγκείμενο από τους Μ. Βηλαρά, πρόεδρο, F. Dehousse και D. Šváby, δικαστές· γραμματέας: H. Jung, εξέδωσε στις 8 Ιουνίου 2005 διάταξη με το ακόλουθο διατακτικό:
   
               1)
            
            
               Απορρίπτει την προσφυγή.
            
         
               2)
            
            
               Κάθε διάδικος φέρει τα δικά του δικαστικά έξοδα.
            
         
      (1)  ΕΕ C 264 της 1.11.2003.